Programas Europeos no IES Perdouro
Next Station: Improving Professional Skills in Galicia III
No programa Erasmus+ KA102 Next Station: Improving Professional Skills in Galicia III están destinadas un total de 420 mobilidades de estudantes de FP, para prácticas por motivos de aprendizaxe en países asociados ao Programa, e para 131 mobilidades de persoal (profesorado para formación, profesorado para visitas preparatorias e expertos de empresas) e 54 de profesorado acompañante. No consorcio figuran como socios 43 centros educativos públicos (19 centros integrados de formación profesional, 23 institutos de educación secundaria e 1 centro de educación especial).
As mobilidades de alumnado e de persoal realizaranse dende o 3 de xullo de 2019 ao 2 de xullo de 2021.
O convenio asinado ten o seguinte número: 2019-1-ES01-KA102-063732.
Obxectivos do programa de mobilidade Erasmus
Aumentar as oportunidades de formación en centros de traballo no extranxeiro do alumnado de Formación Profesional de grado medio.
Proporcionarlle habilidades necesarias para a transición do ámbito da educación e a formación ao mercado laboral.
Favorecer a inserción socio-laboral do alumnado que cursa FP no Centro.
Fomentar o uso de linguas extranxeiras como vehículo de colaboración e participación no exercicio da cidadanía europea.
Establecer redes de cooperación internacional entre o noso Centro e as empresas dos sectores da oferta dos ciclos que se estudan no centto
Procedemento para a concesión das axudas de mobilidades ao alumnado e ao persoal de ciclos formativos de grao medio
Requisitos para poder participar no programa de mobilidade Erasmus
O alumnado que estea cursando ciclos formativos de grao medio durante o curso 2018-2019 / 2019-2020 / 2020-2021, ou ben que acadaran a súa titulación nos mecionados cursos académicos, así como o persoal que imparta ditos ciclos.
Ser nacional dun dos países participantes no programa Erasmus +, ou en caso de ser nacional de outro país, estar en posesión dun permiso de residencia válido para residir en España durante o periodo de realización da mobilidade.
Ter superado o primer curso do Ciclo Formativo que corresponda, sen módulos pendentes.
Presentar a solicitude de participación, en prazo e forma adecuados.
Cumprir os requisitos das institucións de destino. Para a concesión da axuda será requisito imprescindible o compromiso de aceptación da empresa onde se vaian realizar as prácticas no periodo comprendido ordinario de FCT.
Non podrán participar: alumnos/as con máis de unha amonestación leve ou con unha amonestación grave ou con unha amonestación moi grave.
Prazo de solicitude de praza para a convocatoria de 2020
Ábrese un primeiro prazo de solicitude de praza do 1 ao 11 de novembro de 2019 destinado ao alumnado matriculado en 2º para realizar a FCT no estranxeiro.
Solicitude - Documentación a presentar na secretaría do centro
1. Formulario de solicitude de praza Erasmus+
2. Fotocopia do DNI ou documento oficial de identificación.
3. Alumnado de nacionalidade distinta da española: Fotocopia NIE; este documento debe estar en vigor durante o periodo da mobilidade.
4. Curriculum Vitae EUROPASS, incluiranse fotocopias acreditativas dos diplomas, cursos ou experiencia profesional.
5. Fotocopia do Título Oficial de Idioma que certifique o nivel de coñecemento do/a alumno/a na lingua correspondente ao destino solicitado.
Nivel mínimo recomendado pola UE: B1. En todo caso, a alumnado deberá acreditar o nivel requerido pola institución de acollida.
Procedemento de selección e resolución:
a) Proposta de admitidos e excluidos: publicarase unha relación de solicitudes admitidas e excluidas deixando un prazo de 10 días hábiles para subsanar erros e/ou aportar a documentación cando proceda.
O feito de que unha persoa solicitante apareza na relación de solicitudes admitidas, non implica que teña obtido a praza ou a teña reservada, senón que toda a súa documentación está completa, e cumpre as condicións necesarias para poder optar a unha praza e participar no proceso de selección.
b) Valoración de solicitudes: Realizarase pola Comisión Erasmus do centro logo de avaliar o expediente académico, a acreditación de idiomas e as competencias persoais e actitudes. Unha vez realizada a reunión da Comisión avaliadora, publicarase unha listaxe provisional na que se recollerán as persoas beneficiarias seleccionadas para as prazas ofertadas e as que quedan en reserva, por orde de prelación.
Haberá un prazo de cinco días naturais, contados a partir da publicación da listaxe provisional, para a presentación de reclamacións por parte dos/as solicitantes.
Rematado o prazo de reclamacións, farase pública a listaxe definitiva de solicitantes seleccionados e en reserva.
c) Adxudicación de prazas: As persoas seleccionadas deberán confirmar a súa aceptación por escrito nos 10 días hábiles seguintes. A falta de dita aceptación expresa por parte do alumnado será considerada como renuncia á praza concedida provisionalmente.
IMPORTANTE: a adxudicación definitiva da praza será efectiva unha vez se produza a aceptación do solicitante polo centro de traballo de destino e se teña elaborado o Acordo de FCT .
d) Renuncias: Se unha vez adxudicadas as prazas, o alumnado tivera que renunciar á bolsa Erasmus+, deberá comunicalo por escrito o antes posible á coordinadora de proxectos europeos ou no seu defeccto ao director do centro.
Criterios de selección do alumnado e persoal candidato en cada centro
A. Criterios de selección do alumnado
1. Expediente académico (máximo 4 puntos).
Terase en conta a nota media obtida polo/a estudante no primeiro curso do ciclo formativo.
-Se a nota media é de 6 ou menos: 2 puntos.
-Se a nota media é de máis de 6 e menos de 8: 3 puntos.
-Se a nota media éde 8 ou máis: 4 puntos.
2. Competencias lingüísticas no idioma do país de acollida ou idioma de traballo, no caso de que sexa diferente a do país de acollida (máximo 4 puntos).
A valoración das competencias lingüísticas farase tendo en conta as seguintes variables:
a) Nota media do/a alumno/a no primeiro curso, no caso de que o idioma de traballo estea incluído no currículo do ciclo.
b) Certificacións de competencias lingüísticas aportadas.
c) Probas realizadas no propio centro, no caso de que non teña certificación de competencias lingüísticas.
d) Calquera outro método para probar as competencias lingüísticas decidido polo comité de selección.
3. Competencias persoais e actitudes (máximo 4 puntos).
O comité de selección considerará para este criterio a valoración das actitudes e comportamento do alumnado, tendo en conta as opinións e a información dada por aqueles que ensinen ao estudante en particular, dando máis puntos a aqueles alumnos/as considerados/as baixo este criterio máis adecuados para formar parte destas mobilidades.
Este informe de madurez, actitude e responsabilidade constará de 5 items a valorar, que puntuarán de 0 a 10 cada un deles. Se o/a alumno/a ten menos dun 5 será NON APTO, se ten máis dun 5, será calificado como APTO.
-Se a nota media está entre 5 e 6: 1 punto.
-Se a nota media está entre 6 e 7: 2 puntos.
-Se a nota media está entre 7 e 8: 3 puntos.
-Se a nota media é de 8 ou máis: 4 puntos.
Os items son:
- Aproveitamento de recursos e iniciativa persoal.
- Cumprimento das normas do centro
- Capacidade de traballo en equipo.
- Trato respectuoso aos compañeiros, profesores e persoal do centro.
- Actitude resolutiva
No caso de empate nos méritos darase prioridade, pola seguinte orde:
4.1 Aos estudantes de contornas socioeconómicas menos favorecidas.
4.2 Aos estudantes que nunca participaran nas mobilidades do Programa Erasmus+.
B. Criterios de selección do profesorado
1. Antigüidade no centro (máximo 5 puntos).
-Con data de destino definitivo anterior ao curso 2010-2011: 5 puntos.
-Con data de destino definitivo comprendida entre o curso 2018-2019 e 2010-2011: 3 puntos.
-Con data de destino provisional: 2 puntos.
2. Competencias lingüísticas no idioma do país de acollida ou idioma de traballo, en caso de que sexa diferente a do país de acollida (máximo 5 puntos).
a) Certificacións de competencias lingüísticas aportadas.
b) Probas realizadas no propio centro, no caso de que non teña certificación de competencias lingüísticas.
c) Calquera outro método para probar as competencias lingüísticas decidido polo comité de selección.
3. Competencias persoais e actitudes (máximo 3 puntos).
Esta valoración farase tendo en conta a opinión do equipo directivo do centro sobre a idoneidade do profesorado para aplicar no centro a formación recibida.
4. No caso de empate nos méritos, darase prioridade, pola seguinte orde:
4.1. Ao profesorado que nunca participara nas mobilidades do Programa Erasmus+.
4.2. Por sorteo.
Contías e criterios de distribución das axudas das mobilidades de alumnado e persoal
As mobilidades (587prazas) concederanse por un máximo de:
a. Mobilidades de ciclos de grao medio: 79 días (11 semanas + 2 días)
c. Mobilidades de titulados: 100 días (14 semanas + 2 días)
d. Mobilidades de profesorado para formación: 7 días
e. Mobilidades de profesorado para visitas preparatorias: 5 días
f. Mobilidades de profesorado acompañante: 7 días
Para calcular o importe total de cada mobilidade de alumnado e persoal deberá sumarse o importe de manutención que corresponda por país e modalidade e o importe que corresponda para viaxe por distancia ao país de acollida.
Pagamento das axudas
A. Pagamento das axudas ao alumnado
1. As axudas faranse efectivas directamente ao alumnado beneficiario, en dous pagamentos, a través da conta bancaria indicada para tal efecto.
2. O primeiro pagamento será realizado en concepto de anticipo, polo importe do 80% da axuda concedida, unha vez que o/a beneficiario/a e o director do centro educativo asinen o convenio de subvención Erasmus+ para prácticas entre países do programa, segundo o modelo establecido polo Programa Erasmus+.
3. Unha vez que o/a beneficiario/a remate a súa mobilidade, nos 30 días posteriores, terá que cubrir un cuestionario en liña na aplicación da Unión Europea (EU Survey), de acordo co establecido no Programa Erasmus+, e presentar un certificado da empresa conforme realizou as prácticas, coas datas de comezo e remate da mobilidade. Esta enquisa individual considerarase solicitude de pagamento do 20% restante da axuda do/a beneficiario/a. No caso de que as datas de realización da mobilidade do alumnado fosen inferiores aos días máximos indicados para cada modalidade de mobilidade, o pago do 20% restante minorarase de acordo co establecido no convenio de subvención.
4. A persoa beneficiaria está obrigada a comunicarlle á entidade concedente ou, se é o caso, á entidade colaboradora, a obtención de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos.
B. Pagamento das axudas ao persoal (profesorado, profesorado acompañante e expertos de empresas) 1. As axudas ao persoalbeneficiario faranse efectivas mediante unha transferencia ao centro educativo e o pagamento posterior ao beneficiario, a través da conta bancaria indicada para tal efecto.
2. No caso das mobilidades deprofesoradopara formación, unha vez que remate a súa mobilidade, nos 30 días posteriores, terá que cubrir un cuestionario en liña na aplicación da Unión Europea (EU Survey), de acordo co establecido no Programa Erasmus+, e presentar un certificadoda empresa conforme realizou a súa estancia, coas data de comezo e remate da mesma.
3. A persoa beneficiaria está obrigada a comunicarlle á entidade concedente ou, se é o caso, á entidade colaboradora, a obtención de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos.
A Comisión avaliadora Erasmus do IES Perdouro
A selección das persoas candidatas será realizada por unha comisión avaliadora en cada centro educativo que estará integrada por:
–Presidente/a: o director, Santiago Pérez Docobo
–Vogais: a coordinadora de programas europeos, Karina Parga Chao; dous membros do equipo directivo do centro: Mª José Pardiñas e José Díaz Moscoso.
–Secretario/a: Dolores Prieto
Período de entrega de documentación : Ata o 11 de novembro de 2019 - Na secretaría do centro (de 9 a 14h)
Período de entrevistas (acordadas con cada alumno/a): do 12 ao 13 de novembro de 2019
Publicación provisional da lista de selección: o 15 de novembro de 2019
Prazo de reclamacións: do 18 ao 22 de novembro de 2019
Publicación definitiva da lista de selección: o 29 de novembro de 2019
COMPROMISO DO ESTUDANTE ERASMUS
O alumnado comprométese a:
Realizar as prácticas de FCT segundo o acordo de prácticas que firmará coa empresa.
Realizar as actividades formativas no marco do Programa Erasmus Plus. (Pendente: idioma)
Manter comunicación permanente co titor de FCT e a Coordinadora de Erasmus.
Presentar a documentación que se lle solicite nos prazos establecidos.
- Antes da mobilidade o/a alumno/a deberá entregar ao coordinador Erasmus: curriculum vitae, fotocopia do DNI, nº IBAN da conta que sexa titular, tarxeta sanitaria europea e outros documentos que solicite a empresa de acollida.
- Durante a mobilidade: o/a alumno deberá cubrir e enviar por correo electrónico ao seu titor de FCT as follas de seguimento semanais.
- Ao finalizar a mobilidade o/a alumno/a deberá realizar un cuestionario en liña na aplicación da Unión Europea (EU Survey), de acordo co establecido no Programa Erasmus+, e presentar un certificado da empresa conforme realizouas prácticas, coas data de comezo e remate da mobilidade.
Colaborar coa difusión do programa Erasmus plus. O/a alumno/a deberá compartir algunhas fotografías onde se reflexe a súa experiencia no país de destino, na empresa de acollida, etc.., e que serán utilizadas en redes sociais, web do centro,...
Publicado por Karina Parga ás 22:12 Ningún comentario: Ligazóns a esta publicación
Etiquetas: Mobilidades 2020
Mobilidades 2020
... seguir lendo na web da Consellería
Publicado por Karina Parga ás 17:14 Ningún comentario: Ligazóns a esta publicación
O IES Perdouro conta coa Carta Erasmus for Higher Education 2014-2020 para desenvolver proxectos de mobilidade dentro do programa Erasmus +
Publicado por Karina Parga ás 18:40 Ningún comentario: Ligazóns a esta publicación
IES Perdouro Erasmus + endorsement letter:
IES Perdouro Erasmus + Policy Statement
Publicado por Coordinación Erasmus ás 07:48
Pesquizar no blogue
Carta Erasmus Mobilidades 2020
Next Station: Improving Professional Skills in Gal...
xabierxabi
Tema Viaxes. Imaxes de tema de Maliketh. Con tecnoloxía de Blogger.